تلخيص الكتب عشان اذاكرها بيبقى ازاي؟ مبعرفش الخص خالص 😭 Khaled M. Ismail
حسب نوع الكتاب يا صديقي ، دي قصة طويلة.  بص ، هو الفكرة في الكتاب اللي بتذاكره دا غالبًا انه هيكون في مسائل وحاجات واشتباكات وليلة.  هتقسم الكتاب لأفكار رئيسية ، وكل فكرة رئيسية تحتها عدة مسائل ، تكتب خلاصة المسألة بحيث تكون محكمة تمامًا أمامك دون تفاصيل.  وبكده هتلخص الكتاب .. أنا عادة باستخدم الخرائط الذهنية في التلخيص ، لأنها بتجمع الأفكار كلها معًا وبنية الكتاب ومحتواه بتكون واضحة قدامك في خريطة واضحة ، وكنت بأذاكر بيها في ليالي الامتحان ، باعمل لكل فصل في المنهج خريطة ، ومش بأبص في أي حاجة تاني قبل الامتحان غير الخرايط دي. يعني الخلاصة : التلخيص مش محاولة اختصار الكتاب ، لأ التلخيص هو جمع للأفكار الرئيسية للكتاب في قالب واحد ، بحيث تكون الفكرة في :- "أوضح" و"أبسط" صورة لها ، بس.